**Ministru kabineta noteikumu projekta "Grozījumi Ministru kabineta 2016. gada 19. janvāra noteikumos Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi" ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta[[1]](#footnote-2) mērķis ir aktualizēt 1.1.1.2. pasākuma[[2]](#footnote-3) ieviešanas nosacījumus, lai daļu no pētniecības pieteikumu īstenošanai paredzētā finansējuma novirzītu 1.1.1.1. pasākuma "Praktiskas ievirzes pētījumi" (turpmāk – 1.1.1.1. pasākums) piektās atlases kārtas īstenošanai.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2016. gada 19. janvāra noteikumos Nr. 50 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma “Pēcdoktorantūras pētniecības atbalsts” īstenošanas noteikumi” (turpmāk – MK noteikumi Nr. 50) izstrādāti, lai nodrošinātu 1.1.1.2. pasākumā "Pēcdoktorantūras pētniecības atbalsts" (turpmāk – 1.1.1.2. pasākums) finansējuma pārdali uz 1.1.1.1. pasākumu.   1. Spēkā esošais MK noteikumu Nr. 50 9. punkts nosaka, ka 1.1.1.2. pasākuma kopējais attiecināmais finansējums ir 51 029 231 *euro*, ko veido Eiropas Reģionālās attīstības fonda (turpmāk – ERAF) finansējums – 43 374 846 *euro*, valsts budžeta līdzfinansējums – 5 136 885 *euro* un privātais līdzfinansējums – 2 517 500 *euro*, tostarp pētniecības pieteikumu īstenošanai plānotais kopējais attiecināmais finansējums ir 47 913 758 *euro*, ko veido ERAF finansējums – 40 726 694 *euro*, valsts budžeta finansējums – 4 669 564 *euro* un privātais līdzfinansējums – 2 517 500 *euro*.   Analizējot 1.1.1.2. pasākuma pētniecības pieteikumu izsludināto atlases kārtu rezultātus, redzams, ka pirmajā atlases kārtā tiek īstenoti 132 pētniecības pieteikumi, otrajā atlases kārtā – 61 pētniecības pieteikums, trešajā atlases kārtā – 82 pētniecības pieteikumi, bet ceturtajā atlases kārtā Valsts izglītības attīstības aģentūras (turpmāk – aģentūra) pētniecības pieteikumu vērtēšanas komisija ir pieņēmusi lēmumu atbalstīt vai atbalstīt ar nosacījumiem 77 pētniecības pieteikumu iesniedzējus. Līdz ar to, kopā pētniecības pieteikumu 1. – 4. atlases kārtā tiek īstenoti vai ir pieņemts pozitīvs lēmums par 352 pētniecības pieteikumu īstenošanu, par kopējo attiecināmo pētniecības pieteikumu īstenošanai pieejamo finansējumu – 44 925 282,38 *euro*.  Ņemot vērā iepriekš minēto, kā arī to, ka atbilstoši uz noteikumu projekta izstrādes brīdi pieejamai informācijai, 1.1.1.2. pasākuma ietvaros netiek plānots īstenot piekto pētniecības pieteikumu atlases kārtu, rosinām daļu no pētniecības pieteikumu īstenošanai paredzētā finansējuma novirzīt 1.1.1.1. pasākuma piektās atlases kārtas īstenošanai, lai atbalstītu ar saimniecisku darbību nesaistītu projektu ietvaros īstenotu pētniecību Covid-19 infekcijas slimības izplatības ierobežošanai. Veicot finansējuma pārdali, tiktu sniegts atbalsts gan MK noteikumos Nr. 50 1.1.1.2. pasākuma plānotajam kopējam jauno zinātnieku skaitam, tajā skaitā 352 pēcdoktorantu jaunu amata vietu izveidei un kompetenču pilnveidei, gan arī 1.1.1.1. pasākumam papildus tiktu piesaistīts publiskais finansējums 3 358 395 *euro*, t.sk. ERAF finansējums – 2 975 657 *euro* un valsts budžeta finansējums – 382 738 *euro*, tādējādi sniedzot ieguldījumu praktisku pētījumu īstenošanai, kas vērsti uz strukturālu pārmaiņu ieviešanu ekonomikā un sabiedrības vajadzību nodrošināšanu Covid-19 pandēmijas izraisīto seku mazināšanai.  Grozījumu rezultātā MK noteikumu Nr. 50 9. punktā noteiktais 1.1.1.2. pasākuma ietvaros pieejamais kopējais publiskais finansējums samazināts par 3 358 395 *euro*, tajā skaitā attiecīgi samazinot ERAF finansējuma daļu par 2 975 657 *euro*, valsts budžeta daļu par 382 738 *euro*. Attiecīgi, 1.1.1.2. pasākuma ietvaros kopējais attiecināmais finansējums būs 47 910 415 *euro*, tai skaitā ERAF finansējums – 40 399 189 *euro*, valsts budžeta līdzfinansējums – 4 754 147 *euro* un nacionālais privātais līdzfinansējums – 2 757 079 *euro*. Līdz ar to, Pētniecības pieteikumu īstenošanai plānotais kopējais attiecināmais finansējums būs 44 925 282 *euro*, tai skaitā Eiropas Reģionālās attīstības fonda finansējums – 37 861 826 *euro*, valsts budžeta līdzfinansējums – 4 306 377 *euro* un nacionālais privātais līdzfinansējums – 2 757 079 *euro*. Cita starpā, ņemot vērā pētniecības pieteikumu 1. - 4. atlases kārtas ietvaros īstenotajos pētniecības pieteikumos plānoto kopējo piesaistītā nacionālā privātā līdzfinansējuma apmēru, t.i. 2 757 079 *euro*, 1.1.1.2. pasākuma kopējo nacionālo privāto līdzfinansējumu paredzēts palielināt par 239 579 *euro,* līdz ar to 1.1.1.2. pasākuma kopējais finansējuma samazinājums attiecībā pret spēkā esošajiem MK noteikumiem nr. 50 ir 3 118 816 *euro*. Detalizētus aprēķinus skat. 1.pielikuma 1. tabulā "Finansējuma atlikuma aprēķins". Savukārt, MK noteikumu Nr. 50 40. punktā aģentūras ERAF projektā Nr. 1.1.1.2/16/I/001 "Atbalsts pēcdoktorantūras pētniecības īstenošanai" (turpmāk – aģentūras projekts) pieejamais kopējais finansējums tiktu samazināts par 130 340 *eur*o, kas ir daļa no aģentūras projektā sākotnēji plānotajām pētniecības pieteikumu zinātniskās kvalitātes izvērtēšanai piesaistīto ārvalstu ekspertīžu izmaksām, t.i. 988 940 *euro* apmērā. Plānojot aģentūras projekta budžetu, tika pieņemts, ka kopumā 1.1.1.2. pasākuma ietvaros varētu tikt iesniegts lielāks pētniecības pieteikumu skaits, bet pēc 1.1.1.2. pasākuma pētniecības pieteikumu ceturtās kārtas rezultātiem visu četru kārtu ārvalstu ekspertu ekspertīžu nodrošināšanai ir nepieciešams finansējums 690 900 *euro* apmērā. Līdz ar to, Izglītības un zinātnes ministrija rosina daļu no aģentūras projekta budžeta pozīcijas, kas paredz finansējumu ārvalstu ekspertu izmaksām, novirzīt 1.1.1.1. pasākuma piektās atlases kārtas īstenošanai. Savukārt 167 700 *euro* aģentūra novirzītu aģentūras projekta iekšējām budžeta pārdalēm, kas nepieciešamas administratīvo un īstenošanas funkciju īstenošanai, tostarp MK noteikumu Nr. 50 32.11. apakšpunktā paredzētajai pētniecības pieteikumu pēcuzraudzībai. Tādējādi pēc rosināto grozījumu apstiprināšanas aģentūras projekta īstenošanai būs pieejams kopējais publiskais attiecināmais finansējums 2 985 133 *euro* apmērā. Aģentūras finansējuma sadalījumu skat. 1.pielikuma 2. tabulā "VIAA kā 1.1.1.2.pasākuma finansējuma saņēmēja projekta finansējuma atlikums".  Grozījumiem MK noteikumu Nr. 50 9. un 40. punktā nav tiešas ietekmes uz pētniecības pieteikuma iesniedzējiem, bet rosināto grozījumu rezultātā, aģentūrai būs nepieciešams veikt grozījumus aģentūras projektā, precizējot projekta kopējo attiecināmo finansējumu.   1. Lai finansējuma saņēmējam un pētniecības pieteikumu īstenotājiem viennozīmīgi būtu skaidri visi atbalsta piešķiršanas nosacījumi, ir veikti precizējumi MK noteikumu Nr. 50 53. un 53.1 punkta nosacījumos par normām par nelikumīga atbalsta atgūšanu. Rosinātie grozījumi MK noteikumu Nr. 50 53. punktā paredz, ja ar saimniecisku darbību nesaistīts pētniecības pieteikums neatbilst MK noteikumu Nr. 50 2.1. un 2.4. apakšpunkta nosacījumiem, pētniecības pieteikuma iesniedzējam ir pienākums aģentūrai (kā VIAA projekta finansējuma saņēmējai) atmaksāt pētniecības pieteikuma ietvaros saņemto nelikumīgo valsts atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad publiskais finansējums tika izmaksāts pētniecības pieteikuma iesniedzējam līdz tā atgūšanas dienai, ievērojot Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi.   Savukārt, ņemot vērā, ka nelikumīgs atbalsts ir atgūstams arī tajos gadījumos, kad komercdarbības atbalsta nosacījumus nav ievērojis, piemēram, atbalsta sniedzējs, precizēta MK noteikumu Nr. 50 53.1 punkta norma, paredzot, ja tiek pārkāpti Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) nosacījumi, tad ar saimniecisko darbību saistīta pētniecības pieteikuma iesniedzējam ir pienākums atmaksāt aģentūrai (kā VIAA projekta finansējuma saņēmējai) visu pētniecības pieteikuma ietvaros nelikumīgi saņemto publisko finansējumu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad publiskais finansējums tika izmaksāts pētniecības pieteikuma iesniedzējam līdz tā atgūšanas dienai, ievērojot Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi.  Centrālajai finanšu un līgumu aģentūrai par atmaksātā nelikumīgā valsts atbalsta summu jāsamazina finansējuma saņēmēja (aģentūras) projekta attiecināmās izmaksas un samazinātais finansējums nav atkārtoti izmantojams jaunu pētniecības pieteikumu finansēšanai. Savukārt saņemtie nelikumīgā valsts atbalsta procenti ir jāieskaita valsts budžetā.  3) Lai nodrošinātu iespēju savlaicīgi identificēt finansējuma apguves apjomu un nepieciešamības gadījumā pārdalīt neapgūto finansējumu, tika papildināts MK noteikumu Nr. 50 31. punkts, nosakot termiņus pētniecības pieteikuma iesniedzēja noslēguma ziņojuma zinātniskās kvalitātes vērtēšanai iesniegšanai finansējuma saņēmējam un noslēguma maksājuma pieprasījuma iesniegšanai.  Rosinātie grozījumi no to spēkā stāšanās brīža piemērojami visiem pētniecības pieteikumiem, tostarp var tikt piemēroti pirmās, otrās un trešās pētniecības pieteikumu atlases kārtas ietvaros īstenotajiem ar saimniecisko darbību saistītiem pētniecības pieteikumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Gadījumā, ja 1.1.1.2. pasākuma ietvaros tiks konstatēts pieejamā finansējuma atlikums, to plānots novirzīt 1.1.1.1. pasākuma piektās atlases kārtas rezerves projektu īstenošanai. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupā ir zinātniskās institūcijas, zinātnieki, zinātniskais personāls, augstākās izglītības institūcijas, Latvijas Republikas Uzņēmumu reģistrā reģistrēti komersanti. Aģentūra kā aģentūras projekta īstenotājs. |
| 2. | Tiesiskā regulējuma ietekme uz tautsaimniecību un administratīvo slogu | Tiks nodrošināts finansējums 1.1.1.1.pasākuma piektās kārtas projektu īstenošanai.  Sabiedrībai un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekta ietekme uz administratīvajām izmaksām nepārsniedz Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 25. punktā noteikto administratīvo izmaksu monetārā novērtējuma slieksni. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2021 | | Turpmākie trīs gadi (*euro*) | | | | | |
| 2022 | | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | n-gads saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2022 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023 gadam | izmaiņas, salīdzinot ar vidēja termiņa budžeta ietvaru  2023 gadam |
| 1 | 2 | 3 | 4 | 5 | | 6 | 7 | 8 |
| 1. Budžeta ieņēmumi | 0 | - 2 975 657 | 0 | 0 | | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | - 2 975 657 | 0 | 0 | | 0 | 0 | 0 |
| 1.2. valsts speciālais budžets | 0 | 0 | 0 | 0 | | 0 | 0 | 0 |
| 1.3. pašvaldību budžets | 0 | 0 | 0 | 0 | | 0 | 0 | 0 |
| 2. Budžeta izdevumi | 0 | - 3 358 395 | 0 | 0 | | 0 | 0 | 0 |
| 2.1. valsts pamatbudžets | 0 | - 3 358 395 | 0 | 0 | | 0 | 0 | 0 |
| 2.2. valsts speciālais budžets | 0 | 0 | 0 | 0 | | 0 | 0 | 0 |
| 2.3. pašvaldību budžets | 0 | 0 | 0 | 0 | | 0 | 0 | 0 |
| 3. Finansiālā ietekme | 0 | 382 738 | 0 | 0 | | 0 | 0 | 0 |
| 3.1. valsts pamatbudžets | 0 | 382 738 | 0 | 0 | | 0 | 0 | 0 |
| 3.2. speciālais budžets | 0 | 0 | 0 | 0 | | 0 | 0 | 0 |
| 3.3. pašvaldību budžets | 0 | 0 | 0 | 0 | | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | | 0 | 0 | 0 |
| 5. Precizēta finansiālā ietekme | 0 | 0 | 0 | 0 | | 0 | 0 | 0 |
| 5.1. valsts pamatbudžets | 0 | 0 | | 0 | 0 |
| 5.2. speciālais budžets | 0 | 0 | | 0 | 0 |
| 5.3. pašvaldību budžets | 0 | 0 | | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts paredz šādas izmaiņas:  1) 1.1.1.2. pasākuma plānotais kopējais publiskais attiecināmais finansējums tiek samazināts par 3 358 395 *euro,* tai skaitā ERAF - 2 975 657 *euro* un valsts budžeta līdzfinansējums - 382 738 *euro* (2021.gadā);  2) 1.1.1.2. pasākuma plānotais privātais finansējums tiek palielināts par 239 579 *euro* (līdz 2023. gadam). | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | | |
| 8. Cita informācija | Grozījumu rezultātā 1.1.1.2. pasākuma samazināto publisko finansējumu – 3 358 395 *euro*, tajā skaitā ERAF finansējuma daļu – 2 975 657 *euro*, valsts budžeta daļu – 382 738 *euro*, plānots novirzīt 1.1.1.1. pasākuma piektās atlases kārtas īstenošanai. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Lai veiktu grozījumus MK noteikumos Nr. 50, nepieciešams veikt grozījumus Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi", lai nodrošinātu 1.1.1.2. pasākuma ietvaros samazinātā kopējā attiecināmā finansējuma novirzīšanu 1.1.1.1. pasākuma piektās atlases kārtas īstenošanai. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Komisija saskaņā ar Komisijas 2004.gada 21.aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Komisijas regula Nr. 794/2014). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Komisijas regulas Nr. 794/2004 11. pants | Noteikumu projekta 4. un 5. punkts. | Ieviesta pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem tiks nodrošināta iespēja līdzdarboties noteikumu projekta izstrādē, sniedzot atzinumu un viedokli par noteikumu projektu, kas 2021. gada 4. janvārī ievietots Izglītības un zinātnes ministrijas tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nodrošināta, ievietojot noteikumu projektu tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti> un aicinot sabiedrības pārstāvjus rakstiski līdz 2021. gada 12. janvārim sniegt viedokli par noteikumu projektu tā izstrādes stadijā – nosūtot elektroniski uz e-pasta adresi [pasts@izm.gov.lv](mailto:pasts@izm.gov.lv). |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija kā atbildīgā iestāde.  Centrālā finanšu un līgumu aģentūra kā sadarbības iestāde.  Aģentūra kā Eiropas Savienības struktūrfondu finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.  Noteikumu projekta izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.  Noteikumu projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| Izglītības un zinātnes ministre |  |  | | I. Šuplinska |
| Vizē: |  |  |  | |

Valsts sekretārs J. Volberts

I. Kašurina, tālr.:67047977

[Inese.Kasurina@izm.gov.lv](mailto:Inese.Kasurina@izm.gov.lv)

A. Žilinska, 67047897

[Antra.Zilinska@izm.gov.lv](mailto:Antra.Zilinska@izm.gov.lv)

1. Ministru kabineta noteikumu projekts "Grozījumi Ministru kabineta 2016. gada 19. janvāra noteikumos Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi". [↑](#footnote-ref-2)
2. Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākums "Pēcdoktorantūras pētniecības atbalsts". [↑](#footnote-ref-3)